CELEX: 62009CN0153
Language: sk
Date: 2009-05-04 00:00:00
Title: Vec C-153/09: Návrh na začatie prejudiciálneho konania, ktorý podal Verwaltungsgericht Schwerin (Nemecko) 4. mája 2009 — Agrargut Bäbelin GmbH & Co KG/Amt für Landwirtschaft Bützow

1.8.2009   
            
            
               SK
            
            
               Úradný vestník Európskej únie
            
            
               C 180/25
            
         Návrh na začatie prejudiciálneho konania, ktorý podal Verwaltungsgericht Schwerin (Nemecko) 4. mája 2009 — Agrargut Bäbelin GmbH & Co KG/Amt für Landwirtschaft Bützow
   (Vec C-153/09)
   2009/C 180/42
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Schwerin
   
      Účastníci konania pred vnútroštátnym súdom
   
   
      Žalobkyňa: Agrargut Bäbelin GmbH & Co KG
   
      Žalovaný: Amt für Landwirtschaft Bützow
   
      Prejudiciálne otázky
   
   
               1.
            
            
               Má poľnohospodár zakázané uplatniť platobné nároky s jednotkovou hodnotou za pasienky pred uplatnením všetkých platobných nárokov s jednotkovou hodnotou za vyňatie z produkcie — aj vtedy, keď nemá k dispozícii ďalšie plochy (ornej) pôdy, ktorú možno vyňať z produkcie?
            
         
               2.
            
            
               V prípade kladnej odpovede na prvú otázku: Podlieha aj taký poľnohospodár, ktorý pred 29. decembrom 2006 porušil (z dôvodu nedostatku pôdy, ktorú možno vyňať z produkcie) povinnosť prednostne uplatniť celkové platobné nároky s jednotkovou hodnotou za vyňatie z produkcie, sankciám podľa článku 51 nariadenia (ES) č. 796/2004 (1)?
            
         
      (1)  Ú. v. EÚ L 141, s. 18; Mim. vyd. 03/044, s. 243.